**ROKIŠKIO RAJONO SAVIVALDYBĖS**

**ANTIKORUPCIJOS KOMISIJOS POSĖDŽIO**

**PROTOKOLAS NR.**

2016 m. balandžio 12 d. 17.00 val.

ROKIŠKIS

Posėdyje dalyvauja 8 Antikorupcijos komisijos nariai (sąrašas pridedamas).

**Pirmininkas:** Stasys Meliūnas

**Sekretorė:** Danguolė Kondratenkienė

**Darbotvarkė:**

1. Rokiškio rajono savivaldybės 2016–2019 metų korupcijos prevencijos programos svarstymas.
2. Rokiškio rajono savivaldybės 2016–2019 metų korupcijos prevencijos programos įgyvendinimo 2016 metų priemonių plano svarstymas.
3. **SVARSTYTA: Rokiškio rajono savivaldybės 2016–2019 metų korupcijos prevencijos programos svarstymas.**

Antikorupcijos komisijos pirmininkas Stasys Meliūnas pristatė komisijos nariams Rokiškio rajono savivaldybės 2016–2019 metų korupcijos prevencijos programos projektą. Komisijos nariai aptarė Transparency International Lietuvos skyriaus iniciatyva 2015 metais atlikto savivaldybių skaidrumo tyrimo rezultatus ir jų pagrindu numatė 2016 metų korupcijos prevencijos planą papildyti naujomis priemonėmis.

**2. SVARSTYTA: Rokiškio rajono savivaldybės 2016–2019 metų korupcijos prevencijos programos įgyvendinimo 2016 metų priemonių plano svarstymas.**

 Komisijos nariai vienbalsiai nutarė, kad 2016 metų priemonių planą rengti 2015 metų plano pagrindu, išbraukiant įvykdytas ir įtraukiant naujas, aktualias korupcijos prevencijos priemones. Į 2016 metų priemonių planą siūloma įtraukti savivaldybės įmonių ir paslaugų skaidrumą didinančią priemonę – „Įpareigoti savivaldybę paruošti kriterijų sąrašą, pagal kurį asmenys deleguojami į įmonių valdybas“. Kadangi savivaldybės administracija per 2015 metus elektroninėmis priemonėmis per CVPIS vykdė 19,01 proc. mažiau supaprastintų atvirų viešųjų pirkimų, lyginant su 2014 m., numatoma įtraukti priemonę – „Įpareigoti Viešųjų pirkimų komisiją atlikti ne mažiau kaip 50 proc. pirkimų naudojantis CVPIS“. Komisijos narys Vytautas Masiulis iškėlė klausimą dėl savivaldybei pavaldžiose įmonėse skiriamų darbuotojų, atsakingų už korupcijos prevenciją, skyrimo skaidrumo. Todėl į 2016 metų priemonių planą siūloma įtraukti priemonę, kurią įgyvendinant būtų išanalizuota savivaldybei pavaldžių įmonių praktika, skiriant darbuotojus, atsakingus už korupcijos prevenciją ir kontrolę bei pateiktos išvados ir rekomendacijos.

**NUTARTA:**

1. Rokiškio rajono savivaldybės 2016–2019 metų korupcijos prevencijos programą tikslinti atsižvelgiant į atlikto tyrimo rezultatus.
2. Pritarti Rokiškio rajono savivaldybės 2016–2019 metų korupcijos prevencijos programos įgyvendinimo 2016 metų priemonių planui su visais pakeitimais.
3. Teikti 2016 m. balandžio mėn. vyksiančio Rokiškio rajono savivaldybės Tarybos posėdžio metu tvirtinti Rokiškio rajono savivaldybės 2016–2019 metų korupcijos prevencijos programą ir Rokiškio rajono savivaldybės 2016–2019 metų korupcijos prevencijos programos įgyvendinimo 2016 metų priemonių planą.

Posėdžio pirmininkas Stasys Meliūnas

 Posėdžio sekretorius Danguolė Kondratenkienė